Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20 ) i članka 15. stavka 10. Odluke o poticanju uređenja naselja i demografske obnove na području Općine Vladislavci za razdoblje od 2023. do 2027. godine („ Službeni glasnik“ Općine Vladislavci br. 13/22) Općinski načelnik Općine Vladislavci dana 19. prosinca 2022. godine, donosi

**ODLUKU**

**o sufinanciranju troškova prijevoza za učenike srednjih škola i studente s područja Općine Vladislavci u 2023. godini**

1. **Odobrava se** financiranje troškova prijevoza u gradu Osijeku, tzv. gradski prijevoz u iznosu od 25,00 kuna/3,318 EUR mjesečno, učenicima srednjih škola s područja Općine Vladislavci u razdoblju od 1. siječnja do 31. prosinca 2023. godine.
2. **Odobrava se** financiranje troškova međumjesnog prijevoza autobusom učenicima srednjih škola s područja Općine Vladislavci i to:
3. **Dopsin – Osijek**  iznosom od 104,93 kune /13,926 EUR mjesečno po učeniku
4. **Hrastin- Osijek** iznosom od 104,93 kn/ 13,926 EUR mjesečno po učeniku
5. **Vladislavci – Osijek** iznosom od 66,60 kn/8,839 EUR mjesečno po učeniku

u razdoblju od 1. siječnja 2023. do 31. prosinca 2023. godine.

Roditelji troje i više djece a koji imaju djecu učenike srednjih škola i/ili studente ostvaruju pravo na 100% iznosa cijene mjesečne karte.

1. **Odobrava se** financiranje troškova međumjesnog prijevoza u visini od 50 % cijene mjesečne studentske karte redovitim studentima s područja Općine Vladislavci u razdoblju od 1. siječnja do 31. prosinca 2023. godine.
2. **Odobrava se** financiranje troškova prijevoza u gradu Osijeku, tzv. gradski prijevoz u iznosu od 60,00 kuna/7,963 EUR mjesečno redovitim studentima s područja Općine Vladislavci u razdoblju od 1. siječnja do 31. prosinca 2023. godine.
3. Sufinanciranje troškova prijevoza iz točke 1. do 4. ove Odluke izvršit će se na teret Proračuna Općine Vladislavci za 2023. godinu, Program 1017 Program poticanja demografske obnove, tekući projekt: T100105 Prijevoz učenika srednjih škola i studenata, skupina 37 – naknade građanima i kućanstvima na temelju osiguranja i druge naknade.
4. Sa prijevoznicima će se zaključiti ugovori o sufinanciranju troškova prijevoza za učenike srednjih škola i studente s područja Općine Vladislavci u 2023. godini .
5. Ova Odluka stupa na snagu danom donošenja, a ima biti objavljena u „Službenom glasniku“ Općine Vladislavci.

KLASA: 602-01/22-01/11

UR.BROJ: 2158-41-02-22-1

Vladislavci, 19. prosinca 2022.

**Općinski načelnik**

Marjan Tomas